

**Приложение II: Инициативи по REFIT[[1]](#footnote-1)**

| **№** | **Наименование** | **Описание [[2]](#footnote-2)** |
| --- | --- | --- |
| **Нови стимули за работни места, растеж и инвестиции** | | |
|  | **Отпадъци от електрическо и електронно оборудване (ОЕЕО)** | **Акт за изпълнение относно стандартен формат и честота на докладване** (Директива 2012/19/ЕС; член 16, параграф 3; четвърто тримесечие/2017 г.). **Действия впоследствие на становището на платформата REFIT.** |
| **Свързан цифров единен пазар** | | |
|  | **ENISA (Агенция на Европейския съюз за мрежова и информационна сигурност)** | **Преразглеждане на Регламент № 526/2013 (Регламент за ENISA) за определяне на мандата, целите и задачите на Агенцията на Европейския съюз за мрежова и информационна сигурност. (**включително оценка на въздействието, четвърто тримесечие/2017 г.) |
|  | **Регламент относно имена на домейни** | **Преразглеждане на Регламент ЕО № 733/2002 относно въвеждането на .eu домейн от най-високо ниво и Регламент (ЕО) № 874/2004 относно определяне на правила на обществената политика за въвеждането и функциите на .eu домейн от най-високо ниво и принципите, които ръководят регистрирането** (включително оценка на въздействието; член 173 от ДФЕС; трето тримесечие/2017 г.). **През последното десетилетие пазара на домейни от най-високо ниво претърпя значителни промени, които представляват както стратегически предизвикателства, така и възможности по отношение на .eu домейна от най-високо ниво.** |
| **Устойчив енергиен съюз с ориентирана към бъдещето политика по въпросите на изменението на климата** | | |
|  | **Комбиниран транспорт** | **Преразглеждане на Директива 92/106/ЕИО относно създаването на общи правила за някои видове комбиниран транспорт на товари между държавите членки с цел подобряване на ефикасността и на ефективността и гарантиране на по-нататъшно насърчаване на интермодалния транспорт в ЕС (**включително оценка на въздействието; четвърто тримесечие/2017 г.)**. Преразглеждането е впоследствие на оценка, приключила през 2016 г.** |
| **По-задълбочен и по-справедлив вътрешен пазар със засилена промишлена база** | | |
|  | **Общ регламент за групово освобождаване (ОРГО) 2015 г.** | **Преразглеждане на Регламент № 651/2014 на Комисията за обявяване на някои категории помощи за съвместими с вътрешния пазар в приложение на членове 107 и 108 от Договора** (Регламент 2015/1589 на Съвета; първо тримесечие/2017 г.)**.** |
|  | **Общ режим на облагане с акцизи** | **Преразглеждане на Директива 2008/118/ЕО за привеждане в съответствие и осигуряване на съгласуваност между митническото и акцизното законодателство, подобряване на правната сигурност и гарантиране на еднаквото прилагане на законодателството на ЕС** (включително оценка на въздействието; член 113 от ДФЕС; четвърто тримесечие/2017 г.)**.** |
|  | **Преразглеждане на структурата на акциза върху алкохола и алкохолните напитки** | **Преразглеждане на Директива 92/83/ЕИО на Съвета относно структурата на акциза върху алкохола и алкохолните напитки** (вкл. оценка на въздействието;член 113 от ДФЕС; четвърто тримесечие/2017 г.)**.** |
|  | **Обучение, квалификация и лицензиране в автомобилния транспорт** | **Преразглеждане на Директива 2003/59/ЕО относно начална квалификация и продължаващо обучение на водачи на някои превозни средства за превоз на товари и пътници** (включително оценка на въздействието; член 91 от ДФЕС; четвърто тримесечие/2016 г.)**. Последващи действия във връзка с оценка, приключила през юли 2016 г.** |
|  | **По-добро функциониране на пазара за автобусен транспорт** | **Преразглеждане на Регламент (ЕО) № 1073/2009 относно общите правила за достъп до международния пазар на автобусни превози и за изменение на Регламент (ЕО) № 561/2006 с цел да се подобри конкуренцията на вътрешните междуградски пазари и да се гарантира недискриминационен достъп до терминали и други инфраструктури** (включително оценка на въздействието; член 91 от ДФЕС; четвърто тримесечие/2017 г.)**. Преразглеждането е впоследствие на оценка, приключила през 2016 г.** |
|  | **Достъп до пазара на автомобилни превози на товари в ЕС** | **Преразглеждане на Регламент (ЕО) № 1072/2009 и на Регламент (ЕО) № 1071/2009 с цел опростяване, улесняване на прилагането и повишаване на равнопоставеността** (включително оценка на въздействието; член 91 от ДФЕС; второ тримесечие/2017 г.). **Преразглеждането е впоследствие на оценка, приключила през 2016 г.** |
|  | **Подобряване на социалното законодателство в сектора на автомобилния транспорт** | **Преразглеждане на Регламент (ЕО) № 561/2006, на Директива 2002/15/ЕО и на Директива 2006/22/ЕО с цел да се гарантира истинска равнопоставеност в сектора на автомобилния транспорт и адекватни условия на труд** (включително оценка на въздействието; второ тримесечие/2017 г.). **Преразглеждането е впоследствие на оценка, приключила през 2016 г.** |
|  | **Кодекс за малките плавателни съдове** | **Предложение за препоръка на Съвета за улесняване и опростяване на строителството и трансграничната търговия с малки пътнически кораби, както и тяхната регистрация** (член 100, параграф 2 от ДФЕС; четвърто тримесечие/2017 г.)**.** **Последващи действия във връзка с проверката за пригодност по програмата за регулаторна пригодност (REFIT) на законодателството на ЕС относно безопасността на пътническите кораби.** |
|  | **Отдаване под наем на превозни средства** | **Преразглеждане на Директива 2006/1/ЕО относно използването на превозни средства, наети без шофьори, за автомобилен превоз на товари с цел да се оптимизира разпределението на ресурси, да се повиши гъвкавостта в организацията на операциите, свързани с товарните превози, вследствие на което и производителността на дружествата** (включително оценка на въздействието; член 91 от ДФЕС; второ тримесечие/2017 г.). **Преразглеждането е впоследствие на оценка, приключила през 2016 г.** |
|  | **Безопасност на пътната инфраструктура и на тунелите** | **Преразглеждане на Директива 2008/96/ЕО относно управлението на безопасността на пътните инфраструктури и на Директива 2004/54/ЕО относно минималните изисквания за безопасност за тунелите на трансевропейската пътна мрежа с цел да се подобри безопасността по пътищата, практиките на управление на безопасността на тунелната инфраструктура на пътищата от трансевропейската транспортна мрежа, да се даде възможност за равнопоставеност в управлението на безопасността и да се намалят административните тежести. Последващи действия във връзка с две оценки, завършени през 2015 г.** (включително оценка на въздействието; Член 91 от ДФЕС; четвърто тримесечие/2017 г.)**.** |
| **По-задълбочен и по-справедлив икономически и паричен съюз** | | |
|  | **Трансгранични плащания** | **Законодателно преразглеждане на Регламент (ЕО) № 924/2009 относно презграничните плащания с цел да се разшири обхватът ѝ до всички валути, различни от еврото, да се подобри докладването на трансграничните плащания и да се намалят таксите за тях, по-специално към и от държавите — членки извън еврозоната** (чл. 114 от ДФЕС; четвърто тримесечие/2017 г.)**.** |
| **Пространство на правосъдие и основни права, изградено върху взаимно доверие** | | |
|  | **Шенгенска информационна система** | **Преразглеждане на Регламент 1987/2006 и на Решение 2007/533/ПВР на Съвета относно създаването, функционирането и използването на Шенгенска информационна система от второ поколение (ШИС II)** (член 77, параграф 2, букви б) и г), членове 82 и 87 от ДФЕС; четвърто тримесечие/2016 г.). **Инициативата представлява последващо действие във връзка с оценката на прилагането на ШИС II, както се изисква от правното основание (Регламент (ЕО) № 1987/2006, Решение 2007/533/ПВР на Съвета; последващи действия във връзка с оценка от 2016 г.** |
|  | **Законодателство за защита на потребителите** | **Преразглеждане на Директива 93/13/ЕИО на Съвета относно неравноправните клаузи в потребителските договори, Директива 98/6/ЕО относно защитата на потребителите при обозначаването на цените на стоките, предлагани на потребителите, Директива 1999/44/ЕО относно някои аспекти на продажбата на потребителски стоки и свързаните с тях гаранции, Директива 2005/29/ЕО относно нелоялните търговски практики на вътрешния пазар, Директива 2006/114/ЕО относно заблуждаващата и сравнителната реклама, Директива 2009/22/ЕО относно исковете за преустановяване на нарушения с цел защита на интересите на потребителите и Директива 2011/83/ЕС относно правата на потребителите.** (включително оценка на въздействието, четвърто тримесечие/2017 г.) **Преразглеждането е впоследствие на проверка за пригодност и на оценка.** |
| **Към нова политика за миграцията** | | |
|  | **Визова информационна система** | **Предложение за изменение на Регламент 767/2008 относно Визовата информационна система (ВИС) и обмена на данни между държави членки относно визите за краткосрочно пребиваване, както и на Регламент № 810/2009 за създаване на Визов кодекс на Общността (Визов кодекс)** (включително оценка на въздействието; член 77, параграф 2, букви а) и б) и член 87 от ДФЕС). **Последващи действия във връзка с оценка от 2016 г.** |

1. Настоящото приложение съдържа списък на законодателни инициативи по REFIT, които се предвижда да бъдат приети през 2017 г. С него се допълват елементите, изброени заедно с новите инициативи в приложение I. [↑](#footnote-ref-1)
2. В настоящото приложение Комисията предоставя допълнителна информация, доколкото е на разположение, относно инициативите, включени в нейната Работна програма, в съответствие с Междуинституционалното споразумение за по-добро законотворчество. Информацията предоставена в скоби под описанието на всяка инициатива е само ориентировъчна и подлежи на промени по време на подготвителния процес, по-специално с оглед на резултатите от процеса на оценка на въздействието. [↑](#footnote-ref-2)